સીરિયાની અસદ સરકારે દોઉમા ટાઉનમાં કેમિકલ એરસ્ટ્રાઇક કરી હતી એ મુદ્દે અમેરિકી રાષ્ટ્રપતિ ટ્રમ્પે સીરિયા પર કાર્યવાહીની ચેતવણી આપી હતી. જે સંદર્ભમાં એમણે રશિયાનાં રાષ્ટ્રપતિને ઉદ્દેશીને એક ટ્વિટ કર્યું હતું. યુએસ પ્રેસિડેન્ટે એકસ્ટ્રા ઓર્ડિનરી ટ્વિટમાં રશિયાને સીરિયામાં સ્ટ્રાઇક માટે તૈયાર રહેવાની ધમકીનાં સૂરમાં લખ્યું હતું કે, ‘પોતાના જ લોકોને નિર્દયતાપૂર્વક મોતને ઘાટ ઉતારતા ગેસ કિલિંગ એનિમલને તમારે સહયોગ ના આપવો જોઇએ.’ અમેરિકાને જગત જમાદાર એમને એમ જ કહેવાતું નથી. અંકલ સેમ પોતાની બીમારીનો ઇલાજ તો પોતાની રીતે જ કરે છે, પણ બીજાની બીમારીનો ઇલાજ પણ પોતે બતાવે કે અપનાવે એ રીતે કરવાનો આગ્રહ કહો કે દુરાગ્રહ કે હઠાગ્રહ રાખે છે અને એમ અમલ પણ કરે છે. ઈતિહાસનાં પાનેપાનાં એના સાક્ષી છે. જો કે, અહીં આ મુદ્દે અમેરિકાનાં ટ્વિટના વળતા જવાબમાં રશિયા તરફથી એમ કહેવાયું હતું કે સીરિયા તરફ આવતી યુએસની કોઇપણ મિસાઇલ અને તેની લોન્ચ સાઇટને ટાર્ગેટ કરી નષ્ટ કરી દેવામાં આવશે. આમ પણ, રશિયાની એસ-400 મિસાઇલને વિશ્ર્વની સૌથી પ્રચંડ એર ડિફેન્સ સિસ્ટમ તરીકે ઓળખવામાં આવે છે. જે 400 કિ.મી.ની રેન્જમાં કોઇપણ